Thomas Lundqvist

Hilding Thomas Lundqvist, født 16. november 1947, er en svensk dukkemaker og dukkespiller.

Han utdannet seg til billedkunstner på Konsthögskolan i Stockholm på 1970-tallet. Ved en tilfeldighet begynte han med dukketeater etter å ha blitt bedt om å hjelpe Marionetteatern med en sceneproduksjon. Han begynte å spille dukketeater på heltid, og gikk sammen med noen andre om å etablere kompaniet «De mirakulösa Alfredos musik- och mekaniska dockteater». Etter noen år dro han til Japan for å studere bunraku-teknikken.

Lundqvist har arbeidet mye med barnetv-program for Sveriges Television. Han har blant annet vært med i SVTs julekalender Allrams höjdarpaket og oppfølger-serien Höjdarna, der han styrer og gir stemme til dukken Franke. Han har også vært med i Hotell Kantarell, der han spiller gresshoppen Åke T Grönqvist og skilpadden Maggan. Det var også han som ga stemme til ComHems reklamefilmer med dukker, og som dukket opp som Gamle i to avsnitt av För alla åldrar. I 1986 etablerte han dukketeaterkompaniet Svarta katten i Svartsjö, som han fortsatt (2017) driver. Han har også medvirket som dukkemaker, scenograf og dukkespiller på mange av Marionetteaterns produksjoner.

I 2011 deltok Lundqvist i TV4-programmet Talang 2011, også kalt Sweden Got Talent.

I 2016 utnevnte Centrum för figur- och dockteater ved Frölunda Kulturhus i Göteborg Thomas Lundqvist til Årets dockmakare.

Filmografi (utvalg) 
 1991 – Struten och farmor och kulan i tornet (TV-serie)
 2004 – Allrams höjdarpaket (TV-serie)
 2004 – Höjdarna (TV-serie)
 2007 – Hotell Kantarell (TV-serie)

Se også 
 Thomas Lundqvist Svarta Katten - videopresentasjon på YouTube av Lundqvists dukker med utgangspunkt i bunraku-teknikken (varighet 2 min. 13 sek.)

Referanser

Eksterne lenker 
 
 Svarta katten, dockteater
 Om dockteater. Samtal med Thomas Lundqvist Sigtunastiftelsen

Svenske dukkespillere
Svenske dukkemakere